ฉีดวัคซีน hpv เข็ม3 ครบไปเมื่อปลายเดือนธันวาช่วงใกล้หมดประจำเดือน หลังจากนั้นประมาณ 2อาทิตย์ต่อมาช่วง 4 มค.ประจำเดือนก็มาอีก นี่ถัดมาอีกประมาณ 2อาทิตย์ ประมาณ 17 มค.ก็มีลิ่มเลือดออกมา ทั้งๆที่ช่วงก่อนหน้าครบเข็ม 3 ประจำเดือนมาปกติ อยากทราบว่ามันเกื่ยวกันรึเปล่าคะ
สวัสดีค่ะ การมีเลือดออกหลังจากที่หมดประจำเดือนไป 2 สัปดาห์ แล้วต่อมาอีก 2 สัปดาห์ ก็มีเลือดออกมาอีก ถือเป็นอาการเลือดออกจากช่องคลอดผิดปกติ ซึ่งอาจเกิดได้จาก1. การตั้งครรภ์ที่ผิดปกติ เช่น แท้งคุกคาม เป็นต้น2. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก (แม้จะฉีดวัคซีนแล้ว ก็ยังมีโอกาสเป็นได้ เนื่องจากวัคซีนไม่สามารถป้องกันได้ 100%) เป็นต้น3. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS) ซึ่งมักจะมีอาการของปรจำเดือนผิดปกติมาก่อน เช่น การที่นานๆ ครั้งจึงจะมีประจำเดือนมา4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น5. การใช้ยาฮอร์โมนต่างๆ ยาสตรี สมุนไพร อาหารเสริมต่างๆ รวมถึงยาบางชนิด เช่น ยาต้านการแข็งตัวของเลือด เป็นต้น6. มีมดลูกอักเสบติดเชื้อ ซึ่งจะมีตกขาวที่ผิดปกติและอาการปวดท้องน้อยร่วมด้วยสำหรับวัคซีนป้องกันมะเร็งปากมดลูกนั้น ผลข้างเคียงอย่างหนึ่ง (แต่พบได้น้อยมาก) คืออาจทำให้เกิดเลือดออกจากช่องคลอดผิดปกติได้ อย่างไรก็ตาม ผลน่าจะกเดิขึ้นตั้งแต่การฉีดวัคซีนเข็มแรก ไม่น่าเกิดหลังจากที่ได้ฉีดวัคซีนครบไป 3 เข็มแล้ว ดังนั้นวัคซีนจึงไม่น่าเป็นสาเหตุที่ทำให้มีประจำเดือนปกติค่ะดังนั้น หากที่ผ่านมา ได้มีเพศสัมพันธ์ แนะนำควรลองตรวจหาการตั้งครรภ์ดูก่อนค่ะ หากตรวจไม่พบ แต่ยังคงมีเลือดไหลออกบ่อยๆ อีก ก็ควรไปพบแพทย์เฉพาะทางสูติ-นรีแพทย์เพื่อหาสาเหตุค่ะ ไม่ควรปล่อยไว้ เพราะอาจเกิดภาวะโลหิตจางตามมาได้ค่ะ